פמת"א (סדרת טלוויזיה)

פמת"א (ראשי תיבות של פרקליטות מחוז תל אביב) היא סדרת טלוויזיה ישראלית מסוגת מותחן-דרמה משפטית, אשר עלתה לשידור ב-16 בדצמבר 2018 בערוץ כאן 11. הסדרה נוצרה על ידי נעה רוטמן, אסתר נמדר תמאם ועודד לוטן והופקה על ידי חברת ההפקות טדי יזמות והפקות. העלילה מגוללת את סיפורה של עורכת הדין מרסל בן-דוד (חן אמסלם-זגורי) וניסיונותיה לתמרן בין מערכות היחסים ויחסי הכוחות בתוך פרקליטות המחוז לבין משטרת ישראל, הדיונים בבתי המשפט ומוקדי שלטון החוק בישראל. ב-3 במרץ 2019, לקראת פרק סיום העונה הראשונה, אישרה שחקנית גיבורת הסדרה, חן אמסלם, בחשבון האינסטגרם שלה שתופק עונה שנייה לסדרה. עם זאת, בעקבות תחרות אירוויזיון 2019 שהופקה על ידי תאגיד השידור, הוחלט להקפיא את הפקת העונה השנייה. בחודש פברואר 2021, החלו הצילומים לעונה השנייה, שעלתה לשידור ב-7 ביוני 2021. הסדרה נפתחת בבוקר שבו נחשפת מעילה גדולה בבנק מרכזי בישראל, בעקבותיה מוטל עוצר משכנתאות כללי במדינה וסכנה כלכלית מרחפת מעל עשרות אלפי משקי בית בישראל. עקב הממדים שהמקרה תופס, התיק מגיע לפרקליטות מחוז תל אביב. עורכת הדין מרסל בן-דוד (חן אמסלם), הרגילה לנוף הירושלמי, היא פרקליטה חריגה בפרקליטות תל אביב האליטיסטית, אבל בשל ההמלצות שהומלצו עליה מאחד מבכירי השופטים בירושלים, פרקליטת מחוז תל אביב, מרי נחמיאס (שרה פון שוורצה), משתכנעת לצרף אותה לצוות הפרקליטים העוסק בתיק המשכנתאות החדש, שאת ניהולו מוביל עורך הדין אלישע "התרנגול" בר-און (אורי פפר). בניגוד למהלך שמוביל "התרנגול", המבקש להאשים פקידת משכנתאות זוטרה במעילה, לשחרר את בכירי הבנק בלא אשמה ולסגור את התיק כמה שיותר מהר, בן-דוד מזהה רמז למעורבות של ארגון פשע. בעקבות כך היא משתכנעת שלא מדובר רק במעילה של פקידה זוטרה שבעלה מסובך בחובות, אלא בפשע נרחב הרבה יותר – הונאה מתוחכמת, שמערבת בתוכה הפעלה של "קופים" (אנשי קש), זיופים, איומים, שוחד ועוד. היא חושדת שסמנכ"ל הבנק הוא שעומד מאחורי הונאת הענק; אך היחיד שמסכים להקשיב לתאוריות שלה הוא שותפה לשעבר מהמשטרה וחברה הטוב, החוקר קובי וקנין (אלון חמאווי). אף על פי שהדבר לא אושר במפורש על ידי יוצרות הסדרה, מבקרי טלוויזיה מצאו דמיון בין עלילת הסדרה לפרשיות משפטיות מרכזיות מהשנים האחרונות ובהן: המעילה בבנק למסחר, החשדות כנגד פרקליטת מחוז ת"א רות דוד ודמיון בין דמותו של אביגדור קאהן לבין אהרן ברק. שנתיים לאחר אירועי סיום העונה הראשונה, מרסל בן דוד, שעוד מתמודדת עם פוסט טראומה, ממונה על ניהול תיק חס"מ (חקירת סיבת מוות) בעקבות מותו של מטופל בחדר מיון, בחשד שנגרם ברשלנות, ובמקביל נשאבת לתוך תיק סם מסיבות מסתורי שחליל מנהל. בן דוד מגלה שמי שמנהל את תיק הסם מסיבות המסתורי הוא לא אחר מאשר מורדוך, שגם שם לעצמו מטרה את מרסל. עד מהרה, שני התיקים בהם מרסל מתערבת מובילים אותה לגילוי פרשת שחיתות חמורה המתנהלת במסדרונות מערכת הבריאות. מרסל בן-דוד (חן אמסלם) – תובעת משטרתית מוערכת במחוז ירושלים, שבתיק האחרון שלה הצליחה להרשיע את ראש משפחת הפשע, אליהו מורדוך. מתמנית לפרקליטה במחוז ת"א. נפצעה מירי כשלכדה את מורדוך, ונפצעה שוב בניסיון חיסול נגדה בסוף העונה הראשונה. דור קמינסקי (אושרי כהן) (עונה 1) – סנגורם של משפחות פשע ואנשים עשירים. ייצג את אופיר ברגמן - סמנכ"ל הבנק שבו מתרחשת המעילה וחשוד מרכזי בפרשה, עד שהתברר לו שברגמן אכן מושחת. קובי וקנין (אלון חמאווי) (עונה 1) – חוקר משטרה מירושלים וחברה הטוב של מרסל המאוהב בה בסתר. קובי הוא גרוש ואב לשתי בנות הנרדף בידי מורדוך שמבקש לנקום בו על הרשעתו. נרצח בסוף העונה הראשונה. אליהו מורדוך (זוהר שטראוס) – ראש אחת ממשפחות הפשע הידועות ביותר בישראל ופושע ירושלמי מוכר, שמורשע על ידי עו"ד בן-דוד בפרקליטות ירושלים בתיקה האחרון ומאז נשבע לנקום בה ובקובי, שעזר לה להרשיע אותו. אביגדור קאהן (שלמה בראבא) (עונה 1) – נשיא ושופט בית המשפט המחוזי בירושלים. מאמין באקטיביזם שיפוטי וידיד קרוב של מרסל בן-דוד. מונה על ידי השר מנו שלו לנשיא בית המשפט המחוזי בתמורה להכשרת פרויקט הנדל"ן "כינור דוד". התאבד בסוף העונה הראשונה. מרים "מרי" נחמיאס (שרה פון שוורצה) – פרקליטת מחוז תל אביב, המקושרת והמנוסה בפוליטיקה של עולם המשפטים והתקשורת. בעלה יגאל היה חלק מהרשת של מנו שלו ובפרשת "כינור דוד". אלישע "התרנגול" בר-און (אורי פפר) – פרקליט בכיר הממונה על תיק המשכנתאות. מתמנה לפרקליט המחוז. יערה שדה (דר זוזובסקי) (עונה 1) – מתמחה בפרקליטות מחוז ת"א ובתה של עורכת דין ידועה הנהנית מפרוטקציות וזכויות יתר בשל כך. ח'ליל ג'ועאני (עלא דקה) – עורך דין ערבי מנצרת בוגר אוקספורד מצטיין שעבר להתגורר ביפו ועבר התמחות בפרקליטות מחוז ת"א. נתי דגן (יניב סוויסה) (עונה 1) – ראש הצח"מ (צוות חקירה מיוחד) של תיק המשכנתאות. קצין משטרה ותיק ומוערך שממונה על חקירת תיק המשכנתאות. ורד באומהקר (נינה קוטלר) – פרקליטה במחוז תל אביב, עובדת על תיק המשכנתאות עם מרסל ואלישע. אלי כהן (איציק כהן) (עונה 1) – סנגורה של הפקידה רחל ירושלמי, החשודה המרכזית בתיק המשכנתאות. מרסל נעזרת בו לאורך הדרך. רב-פקד גיא זבולוני (מיכאל אלוני) (עונה 2) – חוקר משטרה שממונה על ניהול חקירה סבוכה העוסק בסם מסיבות חדש ומסתורי. ד"ר יואב זמיר (צחי הלוי) (עונה 2) – נוירולוג מבריק, כריזמטי ויהיר, שמנהל מחקר בתרופה ניסיונית. אנה סנופקין (נגה ארז) (עונה 2) – צעירה ממוצא רוסי ובת זוגו של יניב ארזי, הייתה דוקטורנטית לכימיה בטרם פרשה מהתואר וכיום עוסקת בייצור והפצת סם המסיבות "נייבה" אותו גיא חוקר. אדי סאליס (יחזקאל לזרוב) (עונה 2) – מנכ"ל חברת התרופות "ביוליס פארמה" ותורם ותיק של בית החולים המממן את המחקר בתרופה הניסיונית אותו מנהל ד"ר זמיר. תמי "תותי" לוריא-סאליס (עדי הימלבלוי) (עונה 2) – אשתו של אדי העוסקת במשפיענות ברשת, שהייתה בעברה דוגמנית מפורסמת. יניב ארזי (גיא אריאלי) (עונה 2) – בן זוגה של אנה ובעל פיצרייה ברחוב סעדיה גאון בתל אביב, החשוד בניהול רשת הפצת סם מסיבות מסתורי אותו מייצרת אנה. אורלי (עופרי פרישקולניק-אלדד) (עונה 2; אורחת בעונה 1) – חוקרת משטרה שמתלווה לחקירותיה של מרסל בעונה הראשונה. ממונה בעונה השנייה כאחראית על חקירת נסיבות מותו של מטופל במיון, לאחר חשד לגרימת רשלנות רפואית. אופיר ברגמן (אמיר קריאף) (עונה 1) – סמנכ"ל הלוואות ומשכנתאות בבנק "להב". רחל ירושלמי (הילה סורג'ון פישר) (עונה 1) – פקידה בבנק "להב" במחלקה להלוואות ומשכנתאות, שמואשמת במעילה שהובילה לסכנה הכלכלית שמאיימת על המדינה. ברחה לארגנטינה לאחר שהסכימה לשמש עדת מדינה ולבסוף נרצחת על ידי מאיר כלפון. השופטת גנור (אורנה רוטברג) (עונה 1) – שופטת בבית המשפט המחוזי בירושלים האחראית לתיק המשכנתאות. מאיר כלפון (זהר ליבה) (עונה 1) – יועץ השר לביטחון הפנים, אחיה של נטלי כלפון ודודו של אורי. נטלי כלפון (רוסלנה רודינה) (עונה 1)– אחותו של מאיר ובת זוגו של ז'ילבר אטיאס (זהותו הבדויה של ארנו דובואה). אורי (ליאם צרפתי) (עונה 1) – בנה של נטלי כלפון. שוש בסקולה (אוולין הגואל) (עונה 1) – מנהלת הלשכה של השר לביטחון הפנים. שירה אלרועי (קארין סרויה) (עונה 1) – מגישת חדשות ועיתונאית. גברת בן-דוד (כרמית מסילתי קפלן) – אשתו של דוד ואמא של מרסל. דוד בן-דוד (יונתן צ'רצ'י) – אביה של מרסל. מנו שלו (סיני פתר) (עונה 1) – השר לביטחון הפנים. נעצר בסוף העונה הראשונה. דורית כסליו (אורנה פיטוסי) (עונה 2) – פרקליטת המחוז החדשה של פרקליטות מחוז תל אביב, ששירתה לפני מינוייה בפמת"א כסגנית הפרקליט הצבאי הראשי. השופט אלמגור (אולי שטרנברג) (עונה 2) – השופט שמונה למקרה תיק החס"ם של מרסל. השופטת צרויה (קרן צור) (עונה 2) – השופטת שמונתה לתיק של חליל על החזקת הסמים בפיצריה של יניב ארזי. מני אלבז (אליאב אמסלם) (עונה 2) – יד ימינו של אליהו מורדוך, משתלט על עולם הסמים של אנה ובמקביל במרדף אחר מרסל בן-דוד. אסף בארי (גל לב) (עונה 2) – מסאז'יסט ובן זוגו של רפאל לוי, מטופל שנסיבות מותו נחקרות בחשד לגרימה ברשלנות, שבהמשך נחקר בחשד לאספקת קוקאין ללקוחותיו המפורסמים. שמעון - השותף של יניב ארזי בבעלות וניהול הפיצריה. עוסק בסחר בסמים וצורך נייבה. נרצח עקב התחצפות לשליח של אליהו מורדוך. מרגלית ויס (שרית וינו אלעד) (עונה 1) – פרקליטה לשעבר במחוז ת"א נאלצה לעזוב את הפרקליטות עקב מחלה סופנית (סרטן). באמצע העונה היא נרצחת אך לא ידוע על ידי מי. השופט אלעזר (שמוליק לוי) (עונה 1) – שופט בית משפט השלום, השופט בתיקו של קובי. ריזלה (אנטון אוסטרובסקי) (עונה 1) – האקר ממוצא יהודי-רוסי אשר עוזר למרסל בהוצאת ההוכחות. ויקי (לימור בשן אטיאס) – אחותה הנשואה של מרסל. ד"ר אלעד (עופרי ביטרמן) (עונה 2) – רופא מתמחה בבית החולים, שמואשם ברשלנות רפואית שהובילה למותו של מטופל במיון. "פמת"א", במסד הנתונים הקולנועיים IMDb (באנגלית) "פמת"א", במסד הנתונים הקולנועיים KinoPoisk (ברוסית) פמת"א, באתר כאן – תאגיד השידור הישראלי פמת"א, רשימת השמעה, באתר יוטיוב אריאנה מלמד, מגיע לחן אמסלם פרס על ההופעה שלה ב"פמת"א", באתר הארץ, 16 בדצמבר 2018 סמדר שילוני, "פמת"א": שטוח ועמוס בקלישאות, באתר ynet, 17 בדצמבר 2018 שי סגל, ‏"פמת"א" רחוקה מהאפיל של סדרות המשפט בארה"ב, אבל היא לא רעה, באתר "Time Out ישראל", 17 בדצמבר 2018 נדב מנוחין‏, אובג'קשן: מגיעה לנו סדרה פחות שמרנית וצפויה מ"פמת"א", באתר וואלה, 17 בדצמבר 2018 מאיה פולק, ‏השטן של הפרקליטה: הקסם והמלכודת של פמת"א, בעיתון מקור ראשון, 31 בדצמבר 2018 נדב מנוחין‏, אובר-רולד: מעצבנת ככל שהייתה, משהו ב"פמת"א" עבד, באתר וואלה, 4 במרץ 2019 חן אמסלם-זגורי, אני הייתי בגאווה מרסל בן דויד 👩🏻‍🎓 עד העונה הבאה, באינסטגרם, 3 במרץ 2019. שגיא בן נון‏, המחיר הכבד של האירוויזיון: תוכניות בתאגיד יבוטלו, יקוצצו ויוקפאו, באתר וואלה, 16 במאי 2019 "הקדירה של ששת" "פמת"א – פרקליטות מחוז תל אביב, סדרה דרמטית חדשה בכאן 11"(הקישור אינו פעיל, 5.1.2019) משה גורלי, השוטרים אהבלים, את הפרקליטים מעניינים רק הכללים: פמת"א עושה ניסיון להתחבר למציאות, באתר כלכליסט, 17 בדצמבר 2018 ערן סוויסה, גשם של כוכבים: מיכאל אלוני מצטרף לסדרה, באתר ישראל היום, 21 בינואר 2021 ערן סוויסה, צחי הלוי יהיה רופא, באתר ישראל היום, 18 בינואר 2021 אלכסנדר כץ, לוח שידורים חדש לכאן 11: השקה טובה לסדרת הדרמה פמת"א, באתר Ice, ‏18 בדצמבר 2018 אלכסנדר כץ, הסדרה פמת"א התחזקה - כאן 11 ניצח שוב את ערוץ עשר, באתר אייס, 24 בדצמבר 2018 אלכסנדר כץ, שיא עונתי לכוכב הבא; פמת"א של כאן 11 שוב מנצחת את עשר, באתר אייס, ‏31 בדצמבר 2018 אלכסנדר כץ, כוכבת הערב: גוט טלאנט מובילה את טבלת הרייטינג היומית, באתר אייס, 7 בינואר 2019 אלכסנדר כץ, בלי האח הגדול ברשת 13: קשת ניצחה בקלות עם 'הכוכב הבא', באתר אייס, 14 בינואר 2019 אלכסנדר כץ, הכוכב הבא רשמה שיא עונתי – ופתחה פער עצום מגוט טאלנט, באתר אייס, ‏21 בינואר 2019 אלכסנדר כץ, איזה ערב לקשת: 'הכוכב הבא' וחדשות 12 הביסו את רשת, באתר אייס, ‏28 בינואר 2019 משה בנימין, לא כוחות: החדשות והכוכב בקשת מביסות את החדשות והאח ברשת, באתר אייס, 4 בפברואר 2019 אלכסנדר כץ, למרות הקידום המאסיבי: רק 21.1% להשקת הריאליטי 2025, באתר אייס, ‏11 בפברואר 2019 אלכסנדר כץ, Yavne, we have a problem: רק 14.5% לריאליטי 2025, באתר אייס, 18 בפברואר 2019 אלכסנדר כץ, 'אבודים' חזרה עם 12.6% בלבד - והפסידה ל'הכל אישי', באתר אייס, 25 בפברואר 2019 אלכסנדר כץ, 4.4% לפרק סיום העונה של פמת"א - וגם 100 אלף צפיות ביוטיוב, באתר ice, ‏4 במרץ 2019